Paġna Abbażi tan-notifiki li jsiru mill-Partijiet lill-Kummissjoni, it-tabelli mehmuża jispeċifikaw: Tabella 1 — ħarsa ġenerali simplifikata tal-possibbiltajiet ta' akkumulazzjoni fil-1 ta' Diċembru 2019. Tabelli 2 u 3 — id-data li fiha l-akkumulazzjoni djagonali ssir applikabbli. Fit-Tabella 1, "X" tindika l-eżistenza ta' ftehim ta' kummerċ ħieles bejn 2 imsieħba li skont dan ir-regoli tal-oriġini jippermettu l-akkumulazzjoni djagonali bbażata fuq ir-regoli tal-oriġini mudelli pan-Ewro-Mediterranji. Fil-każ ta' akkumulazzjoni djagonali mat-tielet imsieħba, jenħtieġ li jiġi indikat "X" fil-kaxex kollha tat-tabella bejn it-3 imsieħba. Madankollu, jeżistu xi eċċezzjonijiet għall-akkumulazzjoni doganali. Għal każijiet bħal dawn, jekk ikun hemm (1) jew (*) ħdejn l-"X" dan se jindika l-eċċezzjonijiet li jridu jitqiesu. Fit-Tabella 2, id-dati msemmija jirreferu għal: Id-data tal-applikazzjoni ta' akkumulazzjoni djagonali fuq il-bażi tal-Artikolu 3 tal-Appendiċi I għall-Konvenzjoni, fejn il-ftehim ta' kummerċ ħieles ikkonċernat jirreferi għall-Konvenzjoni. F'dak il-każ, id-data hija preċeduta b' "(C)"; Id-data ta' applikazzjoni tal-protokolli dwar ir-regoli ta' oriġini li jipprovdu għal kumulazzjoni djagonali mehmuża mal-ftehim ta' kummerċ ħieles ikkonċernat, f'każijiet oħra. Fit-Tabella 3, id-dati msemmija jirreferu għad-data tal-applikazzjoni tal-protokolli dwar ir-regoli tal-oriġini li jipprovdu għal akkumulazzjoni djagonali mehmuża mal-ftehim tal-kummerċ ħieles bejn l-UE, it-Turkija u l-parteċipanti fil-Proċess ta' Stabilizzazzjoni u ta' Assoċjazzjoni tal-UE. Kull darba li ssir referenza għall-Konvenzjoni fi ftehim ta' kummerċ ħieles bejn il-Partijiet f'din it-tabella, ġiet miżjuda data preċeduta minn "(C)" fit-Tabella 2. Huwa mfakkar ukoll li l-materjali li joriġinaw mit-Turkija koperti mill-unjoni doganali bejn l-UE u t-Turkija jistgħu jiġu inkorporati bħala materjali oriġinali għall-fini ta' akkumulazzjoni djagonali bejn l-Unjoni Ewropea u l-pajjiżi parteċipanti fil-proċess ta' Stabbilizzazzjoni u Assoċjazzjoni li bih ikun daħal fis-seħħ protokoll ta' oriġini. Il-Kodiċijiet għall-Partijiet Kontraenti elenkati fit-tabella huma mogħtija hawnhekk. L-Unjoni Ewropea L-Istati tal-EFTA: l-Iżlanda In-Norveġja Il-Gżejjer Faroe Il-parteċipanti fil-Proċess ta' Barċellona: L-Alġerija L-Eġittu Iżrael Il-Ġordan Ix-Xatt tal-Punent u l-Istrixxa ta' Gaża It-Tuneżija Il-pajjiżi parteċipanti fil-Proċess ta' Stabbilizzazzjoni u Assoċjazzjoni tal-UE: L-Abanija Il-Bożnija-Ħerzegovina Il-Maċedonja ta' Fuq Ir-Repubblika tal-Moldova It-talba għal rieżami tressqet minn HEG Limited ("l-applikant"), produttur esportatur mill-Indja ("il-pajjiż ikkonċernat"). Ir-rieżami interim parzjali kien ristrett fl-ambitu għall-eżami tal-ħsara. It-talba skont l-Artikolu 11(3) tar-Regolament antidumping bażiku u l-Artikolu 19 tar-Regolament antisussidji bażiku hija bbażata fuq evidenza suffiċjenti, ipprovduta mill-applikant li, sa fejn għandu x'jaqsam id-dannu, iċ-ċirkostanzi li fuq il-bażi tagħhom ġew imposti l-miżuri eżistenti nbidlu u li dawn il-bidliet huma ta' natura dejjiema. L-applikant ressaq evidenza li turi ċ-ċirkostanzi mibdula ta' natura dejjiema billi l-miżuri ġew imġedda l-aħħar fl-2017. L-applikant qal li hemm nuqqas globali tal-elettrodi tal-grafit, li kkawża żieda kbira ħafna fil-prezzijiet globali tal-elettrodi tal-grafit u fil-profitabbiltà tal-produtturi tiegħu, anki fl-UE. B'mod partikolari, il-prezzijiet fl-Unjoni llum huma madwar 400 % ogħla meta mqabbla mal-prezzijiet fi tmiem l-2015 (jiġifieri t-tmiem tal-perjodu ta' investigazzjoni tal-aħħar rieżami ta' skadenza). L-applikant ressaq studju tas-suq, li fih ġie konkluż li l-prezzijiet huma mistennija jistabbilizzaw f'dawn il-livelli għoljin fis-snin li ġejjin. Minħabba din iż-żieda fil-prezz, l-applikant jallega li l-produtturi tal-Unjoni għandhom marġnijiet ta' profitt tajbin ħafna u m'għadhomx f'sitwazzjoni vulnerabbli. Għalhekk, l-applikant jallega li l-impożizzjoni kontinwa tal-miżuri fil-livell eżistenti, li kienet ibbażata fuq il-livell ta' ħsara stabbilit qabel, tidher li ma għadhiex meħtieġa biex tpatti għall-effetti tad-dumping u s-sussidju dannużi kif stabbilit qabel. Wara li infurmat lill-Istati Membri, il-Kummissjoni ddeterminat li hemm biżżejjed evidenza li tiġġustifika l-ftuħ ta' rieżami interim parzjali limitat għall-eżami tad-dannu u b'hekk qiegħda tagħti bidu għal rieżami f'konformità mal-Artikolu 11(3) tar-Regolament antidumping bażiku u mal-Artikolu 19 tar-Regolament antisussidji bażiku. Ir-rieżami se jivvaluta l-ħtieġa li jitkomplew, jitneħħew jew jiġu emendati l-miżuri eżistenti. L-investigazzjoni dwar id-dumping se tkopri l-perjodu mill-1 ta' Jannar 2019 sal-31 ta' Diċembru 2019 ("il-perjodu ta' investigazzjoni tar-rieżami"). L-eżami tax-xejriet rilevanti għall-valutazzjoni tad-dannu se jkopri l-perjodu mill-1 ta' Jannar 2016 sa tmiem il-perjodu tal-investigazzjoni ("il-perjodu kkunsidrat"). Il-produtturi esportaturi fl-Indja jridu jimlew kwestjonarju fi żmien 37 jum mid-data tal-pubblikazzjoni ta' din in-Notifika. Il-kwestjonarju se jkun disponibbli wkoll għall-awtoritajiet tal-Indja. Kopja tal-kwestjonarju imsemmi hawn fuq għall-produtturi esportaturi hija disponibbli fil-fajl li jista' jiġi analizzat mill-partijiet interessati u fuq is-sit web tad-DĠ Kummerċ https://trade.ec.europa.eu/tdi/case_details.cfm?id=2440. L-importaturi mhux relatati tal-prodott taħt rieżami mill-Indja lejn l-Unjoni, inklużi dawk li ma kkooperawx fl-investigazzjoni(jiet) li wasslet/wasslu għall-miżuri fis-seħħ, huma mistiedna jipparteċipaw f'din l-investigazzjoni. Fid-dawl tal-għadd potenzjalment kbir ta' importaturi mhux relatati involuti f'dan ir-rieżami interim, u sabiex l-investigazzjoni titlesta fit-termini preskrittivi statutorji, il-Kummissjoni tista' tillimita għal għadd raġonevoli l-importaturi mhux relatati li jiġu investigati billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir b'konformità mal-Artikolu 17 tar-Regolament antidumping bażiku u l-Artikolu 27 tar-Regolament bażiku kontra s-sussidji. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi rieżaminat fl-Unjoni li jista' jiġi investigat b'mod raġonevoli fiż-żmien disponibbli. Ladarba l-Kummissjoni tkun irċeviet l-informazzjoni meħtieġa biex tagħżel kampjun, hija tinforma lill-partijiet ikkonċernati bid-deċiżjoni tagħha dwar il-kampjun tal-importaturi. Il-Kummissjoni se żżid ukoll nota li tirrifletti l-għażla tal-kampjun fil-fajl għall-ispezzjoni mill-partijiet interessati. Kull kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun. Sabiex tikseb l-informazzjoni li tqis li tkun meħtieġa għall-investigazzjoni tagħha, il-Kummissjoni se tqiegħed kwestjonarji għad-dispożizzjoni tal-importaturi mhux relatati li jkunu parti mill-kampjun. Dawk il-partijiet iridu jippreżentaw kwestjonarju komplut fi żmien 30 jum mid-data tan-notifika tad-deċiżjoni dwar il-kampjun, sakemm ma jkunx speċifikat mod ieħor. Kopja tal-kwestjonarju għall-importaturi hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ http://trade.ec.europa.eu/tdi/case_details.cfm?id=2420. L-istabbiliment tad-dannu jissejjes fuq evidenza pożittiva u jinvolvi eżami oġġettiv tal-volum tal-importazzjonijiet li huma l-oġġett ta' dumping, tal-effett tagħhom fuq il-prezzijiet fis-suq tal-Unjoni u tal-impatt konsegwenti ta' dawn l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx xi dannu, il-produtturi tal-Unjoni tal-prodott investigat huma mistiedna jieħdu sehem fl-investigazzjoni tal-Kummissjoni. Fil-dawl tal-għadd kbir ta' produtturi tal-Unjoni kkonċernati, u sabiex tlesti l-investigazzjoni sal-iskadenzi statutorji, il-Kummissjoni ddeċidiet li tillimita l-produtturi tal-Unjoni li se jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar isir f'konformità mal-Artikolu 17 tar-Regolament antidumping bażiku u l-Artikolu 27 tar-Regolament bażiku kontra s-sussidji. Sabiex tikseb it-tagħrif li jidhrilha li huwa meħtieġ għall-għażla tal-kampjun ta' produtturi tal-Unjoni, il-Kummissjoni tista' tikkuntattja lil kull assoċjazzjoni magħrufa ta' produtturi tal-Unjoni. Jekk ikun meħtieġ kampjun, il-produtturi tal-Unjoni jistgħu jintgħażlu fuq il-bażi tal-akbar volum rappreżentattiv ta' bejgħ fl-Unjoni li jista' jiġi investigat b'mod raġonevoli fiż-żmien disponibbli. Il-produtturi tal-Unjoni u l-assoċjazzjonijiet ta' produtturi tal-Unjoni kollha magħrufa se jiġu mgħarrfa mill-Kummissjoni dwar il-kumpaniji li ntgħażlu għall-kampjun. Biex tikseb l-informazzjoni li tqis li hija meħtieġa għall-investigazzjoni tagħha fir-rigward tal-produtturi tal-Unjoni, il-Kummissjoni se tibgħat il-kwestjonarji lill-produtturi tal-Unjoni li ntgħażlu għall-kampjun u lil kull assoċjazzjoni magħrufa tal-produtturi tal-Unjoni. Il-produtturi kollha tal-Unjoni magħżula biex ikunu fil-kampjun se jkollhom jippreżentaw kwestjonarju mimli fi żmien 30 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Kopja tal-kwestjonarju għall-produtturi tal-Unjoni hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ https://trade.ec.europa.eu/tdi/case_details.cfm?id=2440. Sabiex jieħdu sehem fl-investigazzjoni, il-partijiet interessati, bħall-produtturi esportaturi, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott taħt rieżami. Il-produtturi esportaturi, il-produtturi tal-Unjoni, l-importaturi u l-assoċjazzjonijiet rappreżentattivi li ppreżentaw informazzjoni disponibbli b'konformità mal-proċeduri deskritti fit-Taqsimiet 7.1, 7.2 u 7.3 ta' hawn fuq jiġu kkunsidrati bħala partijiet interessati jekk ikun hemm rabta oġġettiva bejn l-attivitajiet tagħhom u l-prodott investigat. Partijiet oħra jkunu jistgħu jipparteċipaw biss fl-investigazzjoni bħala parti interessata mill-mument meta jippreżentaw lilhom infushom, u dment li jkun hemm rabta oġġettiva bejn l-attivitajiet tagħhom u l-prodott taħt rieżami. Il-fatt li wieħed jiġi meqjus bħala parti interessata huwa mingħajr preġudizzju għall-applikazzjoni tal-Artikolu 18 tar-Regolament antidumping bażiku u l-Artikolu 28 tar-Regolament bażiku kontra s-sussidji. L-aċċess għall-fajl li jista' jiġi eżaminat mill-partijiet interessati jsir permezz ta' TRON.tdi f'dan l-indirizz: https://tron.trade.ec.europa.eu/tron/TDI. Jekk jogħġbok segwi l-istruzzjonijiet f'dik il-paġna sabiex ikollok aċċess. Soġġetti għad-dispożizzjonijiet ta' din in-Notifika, il-partijiet interessati kollha huma b'dan mistiedna jesprimu l-opinjonijiet tagħhom, jippreżentaw l-informazzjoni u jipprovdu evidenza ta' sostenn. Sakemm ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-Notifika. Il-partijiet kollha interessati jistgħu jitolbu li jinstemgħu mis-servizzi ta' investigazzjoni tal-Kummissjoni. Kull talba għal seduta ta' smigħ trid issir bil-miktub u trid tispeċifika r-raġunijiet għat-talba kif ukoll sommarju ta' dak li l-parti interessata tixtieq tiddiskuti matul is-seduta. Is-seduta ta' smigħ tkun limitata għall-kwistjonijiet stabbiliti minn qabel mill-partijiet interessati bil-miktub. Fil-prinċipju, is-seduti ta' smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess tal-amministrazzjoni tajba u sabiex is-servizzi tal-Kummissjoni jkunu jistgħu jimxu 'l quddiem bl-investigazzjoni, il-partijiet interessati jistgħu jiġu mitluba jipprovdu informazzjoni fattwali ġdida wara seduta ta' smigħ. L-informazzjoni mibgħuta lill-Kummissjoni għall-fini tal-investigazzjonijiet għad-difiża tal-kummerċ għandha tkun ħielsa mid-drittijiet tal-awtur. Il-partijiet interessati, qabel ma jippreżentaw lill-Kummissjoni informazzjoni u/jew data soġġetti għad-drittijiet tal-awtur ta' partijiet terzi, iridu jitolbu permess speċifiku lid-detentur tad-drittijiet li jippermetti b'mod espliċitu li l-Kummissjoni a) tuża l-informazzjoni u d-data għall-iskop ta' dan il-proċediment ta' difiża tal-kummerċ u b) tipprovdi l-informazzjoni u/jew id-data lill-partijiet interessati f'din l-investigazzjoni f'għamla li tippermettilhom li jeżerċitaw id-drittijiet tad-difiża tagħhom. Partijiet interessati li jipprovdu informazzjoni "Sensitive" huma mitluba jipprovdu taqsiriet mhux kunfidenzjali tagħha skont l-Artikolu 19(2) tar-Regolament antidumping bażiku u l-Artikolu 29(2) tar-Regolament antisussidji bażiku, li jkunu mmarkati bil-kliem "For inspection by interested parties" ("Għall-ispezzjoni mill-partijiet interessati"). Jenħtieġ li dawk is-sommarji jkunu ddettaljati biżżejjed biex jippermettu li s-sustanza tat-tagħrif ppreżentat b'mod kunfidenzjali tinftiehem b'mod raġonevoli. Jekk parti li tipprovdi informazzjoni kunfidenzjali tonqos milli tagħti raġuni tajba għal talba ta' trattament kunfidenzjali jew ma tipprovdix sommarju mhux kunfidenzjali tagħha fil-format u bil-kwalità mitluba, il-Kummissjoni tista' tinjora tali informazzjoni sakemm ma jkunx jista' jintwera b'mod sodisfaċenti minn sorsi xierqa li l-informazzjoni hija korretta. Il-partijiet interessati huma mistiedna jressqu l-preżentazzjonijiet u t-talbiet kollha permezz ta' TRON.tdi (https://tron.trade.ec.europa.eu/tron/TDI) inklużi dokumenti skenjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li għandhom jiġu ppreżentati fuq CD-ROM jew fuq DVD bl-idejn jew permezz tal-posta rreġistrata. Meta jużaw il-posta elettronika jew TRON.tdi, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES (KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ)" ippubblikat fuq il-website tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf. Il-partijiet interessati jridu jindikaw isimhom, l-indirizz, in-numru tat-telefown u indirizz validu tal-posta elettronika u jenħtieġ li jiżguraw li l-indirizz tal-posta elettronika pprovdut ikun indirizz tal-posta elettronika uffiċċjali tax-xogħol li jiffunzjona u li jiġi ċċekkjat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika mal-partijiet interessati permezz ta' TRON.tdi jew tal-posta elettronika biss, dment li ma jitolbux li jirċievu d-dokumenti kollha mingħand il-Kummissjoni b'mezz ieħor ta' komunikazzjoni jew sakemm in-natura tad-dokument li jrid jintbagħat ma tkunx teħtieġ l-użu tal-posta rreġistrata. Għal regoli u informazzjoni ulterjuri dwar il-korrispondenza mal-Kummissjoni, inklużi l-prinċipji li japplikaw għas-sottomissjonijiet permezz ta' TRON.tdi u bil-posta elettronika, il-partijiet interessati jenħtieġ li jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: L-investigazzjoni għandha normalment tiġi konkluża fi żmien 12-il xahar, u fi kwalunkwe każ mhux aktar tard minn 15-il xahar mid-data tal-pubblikazzjoni ta' din in-Notifika, skont l-Artikolu 11(5) tar-Regolament bażiku antidumping u l-Artikolu 22(1) tar-Regolament bażiku antisussidji. Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu biss jindirizzaw kwistjonijiet imqajma fil-preżentazzjonijiet ta' partijiet interessati oħra u ma jistgħux iqajmu kwistjonijiet ġodda. Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tal-konklużjonijiet definittivi, jiġu ppreżentati fi żmien ħamest (5) ijiem mill-iskadenza għal kummenti dwar il-konklużjonijiet definittivi, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti mressqa minn partijiet interessati oħra b'reazzjoni għal dan l-iżvelar ulterjuri jsiru fi żmien ġurnata (1) mill-iskadenza għall-kummenti dwar dan l-iżvelar ulterjuri, sakemm ma jkunx speċifikat mod ieħor. L-iskeda ta' żmien deskritta hija mingħajr preġudizzju għad-dritt tal-Kummissjoni li titlob informazzjoni addizzjonali mingħand il-partijiet interessati f'każijiet debitament ġustifikati. L-estensjonijiet tal-limiti ta' żmien previsti f'din in-Notifika jistgħu jingħataw fuq talba min-naħa tal-partijiet interessati li jkollhom raġuni valida. Jenħtieġ li kull estensjoni għal-limiti ta' żmien previsti f'din in-Notifika jintalbu biss f'ċirkustanzi eċċezzjonali u se jingħataw biss jekk ikunu debitament ġustifikati. Fi kwalunkwe każ, kull estensjoni għall-iskadenza biex jitwieġbu l-kwestjonarji normlament se tkun limitat għal tlett ijiem, u bħala regola ma taqbiżx is-sebat ijiem. Rigward il-limiti ta' żmien għall-preżentazzjoni ta' informazzjoni oħra speċifikata fin-Notifika ta' Bidu, l-estensjonijiet se jkunu limitati għal tlett ijiem sakemm ma jkunx hemm ċirkustanzi eċċezzjonali. F'każijiet fejn xi parti interessata tiċħad l-aċċess għall-informazzjoni meħtieġa jew ma tipprovdihiex fiż-żmien stipulat, jew tfixkel b'mod sinifikanti l-investigazzjoni, jistgħu jsiru sejbiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 18 tar-Regolament antidumping bażiku u l-Artikolu 28 tar-Regolament antisussidji bażiku. Jekk jinstab li xi parti interessata tkun ipprovdiet informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera biss parzjalment, u s-sejbiet ikunu għalhekk imsejsa fuq il-fatti disponibbli skont l-Artikolu 18 tar-Regolament antidumping bażiku u l-Artikolu 28 tar-Regolament antisussidji bażiku, ir-riżultat jista' jkun anqas favorevoli għal din il-parti milli kieku din tkun ikkooperat. In-nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, dment li l-parti interessata turi li biex tippreżenta t-tweġiba kif mitlub ikun iwassal għal piż żejjed mhux raġonevoli jew kost addizzjonali mhux raġonevoli. Il-parti interessata jenħtieġ li tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti tal-kummerċ. L-Uffiċjal tas-Seduta jirrieżamina t-talbiet għall-aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u kwalunkwe talba oħra dwar id-drittijiet tad-difiża ta' partijiet interessati u partijiet terzi kif dawn jinqalgħu dwar il-proċediment. L-Uffiċjal tas-Seduta jista' jorganizza seduti ta' smigħ u jagħmilha ta' medjatur bejn il-parti(jiet) interessata/i u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Talba għal seduta ta' smigħ mal-Uffiċjal tas-Seduta jenħtieġ li ssir bil-miktub u jenħtieġ li tispeċifika r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Jenħtieġ li dawn is-seduti ta' smigħ isiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien debitu. Kwalunkwe talba trid tiġi ppreżentata fi żmien raġonevoli u f'qasir żmien sabiex ma xxekkilx l-andament tajjeb tal-proċedimenti. Għal dan il-għan, il-partijiet interessati jenħtieġ li jitolbu l-intervent tal-Uffiċjal tas-Seduta minn kmieni kemm jista' jkun wara li jseħħ il-każ li jiġġustifika tali intervent. Meta t-talbiet għal seduti ta' smigħ jiġu ppreżentati barra mill-iskedi ta' żmien rilevanti, l-Uffiċjal tas-Seduta jeżamina wkoll ir-raġunijiet għalfejn tali talbiet saru daqshekk tard, in-natura tal-kwistjonijiet imqajma u l-impatt ta' dawn il-kwistjonijiet fuq id-drittijiet tad-difiża, filwaqt li jqis kif dovut l-interessi ta' amministrazzjoni tajba u t-tlestija tal-investigazzjoni fil-ħin. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq il-website tad-DĠ Kummerċ: http://ec.europa.eu/trade/trade-policy-and-you/contacts/hearing-officer/. Avviż dwar il-protezzjoni tad-data li jinforma lill-individwi kollha dwar l-ipproċessar tad-data personali fil-qafas tal-attivitajiet tad-difiża tal-kummerċ tal-Kummissjoni huwa disponibbli fis-sit web tad-DĠ Kummerċ: Is-sit web tad-DĠ Kummerċ: http://ec.europa.eu/trade/policy/accessing-markets/trade-defence/. Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni marbuta mal-kampjunar li tkun saret fil-punt 7.2. tan-Notifika ta' bidu. Jenħtieġ li kemm il-verżjoni "Sensittiva" kif ukoll il-verżjoni "Għall-ispezzjoni mill-partijiet interessati" jintbagħtu lura lill-Kummissjoni kif stipulat fin-Notifika ta' Bidu. Agħti d-dettalji li ġejjin dwar il-kumpanija tiegħek: Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott taħt rieżami. Dawn l-attivitajiet jistgħu jinkludu x-xiri tal-prodott suġġett għal rieżami jew il-produzzjoni tiegħu skont arranġamenti sottokuntrattwali, jew l-ipproċessar jew in-negozjar tal-prodott suġġett għal rieżami, iżda mhumiex limitati għal dawn biss. Agħti kwalunkwe informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. Billi tipprovdi l-informazzjoni ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fuq il-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konstatazzjonijiet tal-Kummissjoni għall-importaturi li ma jikkooperawx huma bbażati fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: Din il-formola hija mfassla biex tgħin lill-produtturi tal-Unjoni jwieġbu għat-talba għal informazzjoni marbuta mal-kampjunar li tkun saret fil-punt 7.3. tan-Notifika ta' Bidu. Jenħtieġ li kemm il-verżjoni "Sensittiva" kif ukoll il-verżjoni "Għall-ispezzjoni mill-partijiet interessati" jintbagħtu lura lill-Kummissjoni kif stipulat fin-Notifika ta' Bidu. Agħti d-dettalji li ġejjin dwar il-kumpanija tiegħek: Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott soġġett għal rieżami. Dawn l-attivitajiet jistgħu jinkludu x-xiri tal-prodott suġġett għal rieżami jew il-produzzjoni tiegħu skont arranġamenti sottokuntrattwali, jew l-ipproċessar jew in-negozjar tal-prodott suġġett għal rieżami, iżda mhumiex limitati għal dawn biss. Agħti kwalunkwe informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. Billi tipprovdi l-informazzjoni ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fuq il-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-produtturi tal-Unjoni li ma jikkooperawx jissejsu fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: L-ispeċifikazzjoni tal-IĠP "Gard" ġiet issupplimentata fil-punt 3.3 tal-Kapitolu I dwar id-deskrizzjoni organolettika tal-inbejjed ħomor, rożè u bojod. Id-Dokument Uniku ġie ssupplimentat ukoll taħt il-punt "Deskrizzjoni tal-inbid/inbejjed". L-ispeċifikazzjoni tal-IĠP "Gard" ġiet issupplimentata bl-introduzzjoni ta' disa' varjetajiet fil-lista tal-varjetajiet użati għall-produzzjoni tal-inbejjed. Dawn il-varjetajiet jissejħu varjetajiet reżistenti għan-nixfa u għall-mard kriptografiku. Dawn jippermettu inqas użu ta' prodotti għall-protezzjoni tal-pjanti filwaqt li jikkorrispondu għall-varjetajiet użati għall-produzzjoni tal-IĠP. Dawn ma jbiddlux il-karatteristiċi tal-inbejjed tal-IĠP. L-ispeċifikazzjoni tal-IĠP "Gard" ġiet aġġornata fir-rigward tal-preżentazzjoni taż-żona fil-viċinanza immedjata fil-punt 4-2 tal-Kapitolu I. Iż-żona fil-viċinanza immedjata ġiet ippreżentata skont id-distretti ġirien taż-żona ġeografika u ġiet inkluża fil-lista tal-muniċipalitajiet mingħajr ebda tibdil. Il-lista tal-muniċipalitajiet hija mfassla skont il-kodiċi ġeografiku tal-2019 li huwa r-referenza nazzjonali. Id-Dokument Uniku ġie aġġornat ukoll b'din il-lista ta' muniċipalitajiet li jikkostitwixxu ż-żona fil-viċinanza immedjata, f'termini tal-punt "kundizzjonijiet addizzjonali". Il-korp ta' kontroll wkoll ġie aġġornat. IĠP - Indikazzjoni Ġeografika Protetta L-indikazzjoni ġeografika protetta "Gard" hija riżervata għall-inbejjed ħomor, rożè u bojod mhux frizzanti. Il-kriterji analitiċi għajr il-qawwa alkoħolika proprja minima għandhom isegwu l-leġiżlazzjoni Komunitarja. L-inbejjed ħomor ħafna drabi jikkombinaw varjetajiet Mediterranji tradizzjonali (carignan, grenache, cinsault) u varjetajiet magħrufa internazzjonalment, bħalma huma l-merlot, il-cabernet-sauvignon u s-syrah. Dawn għandhom kulur li jvarja minn aħmar lewn ir-rubini għall-granata skur, xi kultant bi sfumaturi vjola. Fir-rigward tal-aroma, dawn l-inbejjed huma kumplessi, espressivi u fini, b'noti ta' frott aħmar, li jistgħu jħallu noti ta' ħwawar. Fir-rigward tat-togħma, dawn l-inbejjed huma kkaratterizzati mill-eleganza tagħhom, mill-qawwa aromatika tagħhom u mill-istrutturi tanniċi li jvarjaw skont it-teknoloġiji tal-vinifikazzjoni użati. Il-biċċa l-kbira tal-inbejjed jinxtorbu meta jkunu għadhom mhux maturi, filwaqt li t-tekniki tal-vinifikazzjoni li jintużaw jiffavorixxu estrazzjonijiet ġentili u kontroll tajjeb tat-temperatura. L-inbejjed rożè huma magħmulin prinċipalment mill-varjetajiet ta' cinsault, grenache, syrah, imħallta jew minn varjetà waħda. Dawn għandhom kulur li jvarja minn roża ċar għal roża lewn is-salamun. L-aroma ta' frott artab jew eżotiku hija sottili. It-togħma ħelwa u bellusija hija matura, u dejjem tkun akkumpanjata minn freskezza karatteristika. Il-biċċa l-kbira tal-inbejjed jinxtorbu meta jkunu għadhom mhux maturi, filwaqt li t-tekniki tal-vinifikazzjoni li jintużaw jiffavorixxu estrazzjonijiet ġentili u kontroll tajjeb tat-temperatura. L-inbejjed bojod jiġu prodotti wkoll bħala varjetà waħda jew bħala nbid imħallat, b'mod partikolari mill-varjetajiet bojod ta' chardonnay, sauvignon u viognier. Dawn għandhom kulur kristallin, isfar lewn id-deheb bi sfumaturi ħodor. Dawn l-inbejjed għandhom aromi dominanti ta' frott bil-qoxra bajda u ta' frott taċ-ċitru. It-togħma tal-inbid hija ratba, delikata u fina, bl-ewwel togħma tkun qawwija u abbundanti, u kompletament matura, ikkaratterizzata minn aċidità nobbli li twassal għal freskezza tajba ħafna. Dawn huma vivaċi, ibbilanċjati u joffru freskezza tajba fil-ħalq. Il-biċċa l-kbira tal-inbejjed jinxtorbu meta jkunu għadhom mhux maturi, filwaqt li t-tekniki tal-vinifikazzjoni li jintużaw jiffavorixxu estrazzjonijiet ġentili u kontroll tajjeb tat-temperatura. Prattika enoloġika speċifika L-inbejjed għandhom jikkonformaw mar-rekwiżiti stabbiliti fil-livell Komunitarju kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. 120 ettolitru għal kull ettaru Il-ħsad tal-għeneb, il-vinifikazzjoni u l-produzzjoni tal-inbejjed bl-indikazzjoni ġeografika protetta "Gard" isiru fid-département ta' Gard. Iż-żona ġeografika ta' din l-IĠP testendi fuq id-département ta' Gard, li jinsab fin-Nofsinhar ta' Franza f'Languedoc-Roussillon. Iż-żona ġeografika hija varjata ħafna u tinkludi tliet entitajiet ewlenin, kull waħda b'vinja speċifika: Cévennes fuq l-għoljiet tal-Massif Central, żona importanti ta' xagħri tal-franka u fl-aħħar nett żona ta' pjanura li tispiċċa bil-Camargue. Il-klima Mediterranja hija partikolarment favorevoli għat-tkabbir tad-dwieli u hija kkaratterizzata mis-sjuf sħan u nexfin tagħha u mill-perjodi ta' xita tagħha, b'mod partikolari fil-ħarifa, bl-"episodji cévenol" li huma tant magħrufa u li huma responsabbli għax-xita qawwija. Il-kundizzjonijiet tar-riħ huma kkaratterizzati minn alternazzjoni tar-riħ mill-baħar, li huma tant favorevoli għall-maturazzjoni tad-dielja fis-sajf u tar-riħ tat-Tramuntana, magħruf bħala Mistral, li ġeneralment ikun qawwi u xott. Ix-xita, ta' madwar 500 mm fil-periferija marittima tagħha, tista' taqbeż it-800 mm fl-art. Il-fruntiera tal-Lvant taż-żona hija delimitata mix-xmara "Gardon" jew "Gard" li tat isimha lil dan id-département . Għalkemm l-istorja hija antika ħafna, kienet bl-era Rumana li ġiet stabbilita l-ewwel vinja kbira fil-Gard, b'netwerk tat-toroq, strutturi agrarji u binjiet magħrufa mad-dinja kollha bħall-Pont du Gard u l-Arènes de Nîmes. Is-seklu XIX, bl-iżvilupp tal-ferroviji ppromwova t-tkabbir tal-vitikultura. Din il-vinja kienet l-ewwel waħda fi Franza li ġiet affettwata mill-fillosera. Dan l-avveniment ħeġġeġ lill-produtturi tal-inbid biex jirreaġixxu malajr billi jirrilokaw il-vinja f'żoni sommerġibbli kif ukoll fir-ramel ħdejn il-baħar. Minħabba din l-istorja, il-Gard għadu jirreġistra numru kbir ta' bdiewa li għandhom is-serer fit-territorju tiegħu u jakkomoda ġabra ta' kloni mill-varjetajiet kollha ta' dwieli Franċiżi f'Domaine de l'Espiguette. Dawn l-elementi kollha wasslu biex l-IĠP GARD tkun kapaċi tiżviluppa minn kmieni l-produzzjoni ta' nbejjed kwalitattivi u oriġinali mitluba mill-konsumatur. "Vin de Canton" fl-1964, digriet tal-1968 jirrikonoxxihom bħala "Vin de pays" (Inbid Lokali) billi jispeċifika kriterji ta' kwalità partikolari (varjetajiet tal-għeneb, kontenut ta' alkoħol naturali). L-IĠP Gard li tapplika għall-inbejjed ħomor, rożè u bojod, f'dawn l-aħħar snin kellha żvilupp b'saħħtu ħafna fl-inbejjed rożè, li jirrappreżentaw kważi 40 % tal-produzzjoni. Din il-produzzjoni ta' madwar 300 000 ettolitru fl-2010 kienet tibbenefika minn tixrid wiesa' fit-territorju nazzjonali. L-inbejjed jistgħu jiġu identifikati mill-isem tal-varjetà, iżda ħafna drabi jintgħarfu mit-taħlita ta' varjetajiet Mediterranji tradizzjonali u varjetajiet oħra magħrufa internazzjonalment bħalma huma l-merlot, il-cabernet-sauvignon, is-syrah, ix-chardonnay u s-sauvignon. Ir-rikkezza tal-kundizzjonijiet pedoklimatiċi u d-diversità tal-firxa ta' varjetajiet, minn dawk bikrija sa dawk tardivi, tippermetti li l-għeneb jimmatura sew f'kull sitwazzjoni. L-għadd konsiderevoli ta' investimenti tal-produtturi tal-inbid fil-kantini tagħhom u b'mod partikolari t-tagħmir ta' estrazzjoni u l-kontroll tat-temperaturi tal-fermentazzjoni jagħmluha possibbli li jiġu prodotti nbejjed li huma popolari ħafna mal-konsumaturi. L-inbejjed ħomor huma kkaratterizzati minn struttura bbilanċjata u tannini ħelwin. L-inbejjed rożè u bojod jiġu prodotti sabiex jiġu ppreżervati l-freskezza u l-finezza aromatika. Post ta' qsim bejn il-kuritur tar-Rhône u l-ark tal-Mediterran, post fejn jiltaqgħu Languedoc u Provence, post ta' tradizzjoni fejn id-dwieli huma inseparabbli mis-siġar taż-żebbuġ, il-kultura tat-tawromakija u l-festi magħrufin hawnhekk bħala "Féria", il-Gard jaf jieħu vantaġġ mill-ħafna rikkezzi kulturali tiegħu. Il-produtturi tal-inbid għarfu jadattaw għad-diversità tal-kundizzjonijiet pedoklimatiċi, mis-Cévennes għall-Camargue mill-Pont du Gard billi allokaw mill-ġdid kważi l-vinja kollha sabiex il-varjetajiet jadattaw ruħhom perfettament u jiġu prodotti l-inbejjed imfittxija mill-konsumatur. Il-biċċa l-kbira tal-produzzjoni tinbiegħ meta tkun għadha mhux matura u l-profili sensorjali u aromatiċi tagħha huma ferm apprezzati, b'mod partikolari mill-klijentela turistika. Dawn l-iżviluppi kollha, kemm ekonomiċi kif ukoll tekniċi, jikkontribwixxu għar-reputazzjoni tal-inbejjed tal-indikazzjoni ġeografika protetta "Gard", jippromwovu l-iżvilupp tat-turiżmu tal-inbid u jgħinu biex jiġi ppreżervat il-pajsaġġ tal-inbid fir-reġjun. Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-indikazzjoni ġeografika protetta "Gard" tista' tiġi ssupplimentata għall-inbejjed mhux frizzanti b'dawn it-termini li ġejjin: l-isem ta' varjetà waħda jew ta' diversi varjetajiet. il-kliem "bikri" jew "ġdid". Il-logo tal-IĠP tal-Unjoni Ewropea jidher fuq it-tikketta meta l-kliem "Indikazzjoni Ġeografika Protetta" jinbidel bil-kliem tradizzjonali "Inbid lokali". Żona fil-viċinanza immedjata Qafas ġuridiku: Leġiżlazzjoni nazzjonali Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fil-viċinanza immedjata ddefinita b'deroga għall-vinifikazzjoni u l-produzzjoni ta' nbejjed bl-indikazzjoni ġeografika protetta "Gard" hija magħmula mill-muniċipalitajiet li ġejjin, abbażi tal-kodiċi ġeografiku uffiċjali tas-sena 2019: Il-lista mfassla minn dan il-Kumitat tan-NU tinkludi: ISIL (Da'esh) u Al-Qaida; persuni fiżiċi jew ġuridiċi, entitajiet, korpi u gruppi assoċjati ma' ISIL (Da'esh) u Al- Qaida; kif ukoll persuni ġuridiċi, entitajiet u korpi li huma proprjetà ta' xi wieħed jew waħda minn dawn il-persuni, entitajiet, korpi u gruppi assoċjati, jew li huma kkontrollati minnhom jew altrimenti jappoġġjawhom. Atti jew attivitajiet li jindikaw li individwu, grupp, impriża, jew entità huma "assoċjati ma'" ISIL (Da'esh) u Al Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru minn, flimkien ma', taħt isem, f'isem jew b'appoġġ għal ISIL (Da'esh) u Al-Qaida jew minn xi ċellola, grupp affiljat, sottogrupp dissidenti jew derivat tagħhom; il-forniment, il-bejgħ jew it-trasferiment ta' armi u materjal relatat ma' kwalunkwe wieħed minnhom; ir-reklutaġġ għal kwalunkwe wieħed minnhom; jew xi forma oħra ta' appoġġ għall-atti jew l-attivitajiet ta' kwalunkwe wieħed minnhom. L-Istat Iżlamiku fil-Provinċja tal-Afrika tal-Punent (ISWAP) u l-Istat Iżlamiku fil-Gran Saħara (ISGs) jistgħu fi kwalunkwe ħin iressqu talba lill-Ombudsperson tan-NU, flimkien ma' kwalunkwe dokumentazzjoni ġustifikattiva, sabiex terġa' tiġi kkunsidrata d-deċiżjoni li jiġu inklużi fil-lista tan-NU msemmija hawn fuq. Tali talba għandha tintbagħat fl-indirizz li ġej: Għal aktar informazzjoni kkonsulta: Il-miżuri li ġejjin tar-Regolament (KE) Nru 881/2002 japplikaw għall-persuni u l-entitajiet inklużi fl-Anness I: l-iffriżar tal-fondi u tar-riżorsi ekonomiċi kollha li jappartjenu lill-individwi u l-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) milli jagħmel disponibbli fondi u riżorsi ekonomiċi lill-individwi u l-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); kif ukoll il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kull individwu jew entità kkonċernati, kemm direttament kif ukoll indirettament (l-Artikolu 3).